Pa haña mas oportunidat di trabou,
800 siudadano di Tilburg mester a partisipá na e proyekto di re-integrashon tROM,
entre 2004 i 2012.
Entre otro nan a traha riba e restaurashon di treinnan di museo.
Investigashon a resultà ku un par di e partisipantenan di tROM
por ta eksponé na e material Chroom-6.
Chroom-6 por ta den e schuurmaterial di fèrf bieu riba e treinnan.
Material ku Chroom-6 por a sali ora di schuurmentu
i e uso di airu komprimí durante e limpiamentu.
For di e momentu ku e material a Sali e por drente kurpa.
E material por wòrdu inhalá of gulí.
E investigashon a demonstrá ku serka tROM e exposishon na Chroom-6
ta di un manera ku por resulta den enfermedat.
E riesgonan pa salú ta depende di e sorto di trabou,
e durashon di trabou, e luga na unda e trabou tabata
hasí i e medidanan ku a tuma.
Fuera di esei e riesgo ta depende di otro faktornan,
komo e manera di biba, e historia laboral,
kontakto ku otro material i propio sensitividat.
Pasombra ora un persona ta malu i tabata eksponé na Chroom-6
esei no kier men ku e enfermedat ta e resultado di Chroom-6.
Partisipantenan por a wòrdu eksponé o por tabatin kontakto direktamente o indirektamente.
Exposishon direkto tabata mas altu.
Exposishon indirekto por tabata regular o de bes en kuando.
Na tROM tambe tabata traha hende ku kasi no tabata den e treinloods.
Nan exposishon por wòrdu neglishá.
E partisipantenan ku a traha riba e treinnan,
por ta afektá direktamente ku Chroom-6.
E meskos ta konta pa e guia nan ku a demonstrá kon di hasi e trabou.
Partisipantenan i guia nan ku a traha den e mesun area pero tabata hasi otro trabou, tabata leu.
Nan por ta afektá indirektamente na Chroom-6.
Personanan ku tabata hasi otro trabou i ku tabata tei den e area de bes
en kuando por ta afektá indirektamente o di forma aksidental.
Mas haltu, mas biaha of largu e exposishon,
mas grandi e oportunidat pa enfermedatnan por ta.
E investigadornan a wak
si direkto, indirekto i aksidental exposishon na Chroom-6
por a resulta den enfermedatnan serka partisipantenan,
guia nan i otro personanan konserní di tROM.
Den e kaso di exposishon direkto, indirekto i aksidental ku Chroom-6
e por resulta den kanser di pulmon, kanser di stoma,
kanser nasal i paranasal i astma alergïa i rhinitis.
Fuera di esei, den e kaso di exposishon direkto i indirekto
e por resulta den eksema di contacto alergico.
E no ta probablemente ku esei por resulta for di exposishon aksidental.
Si e exposishon direkto i indirekto a dura hopi largu,
esei tambe por resulta den perforashion di septum i por kausa alergïa di kromo.
Solamente exposishon direkto i pa temporado largu por resulta den enfermedat di pulmon króniko.
E resultadonan ta bini for di investigashon di tROM so.
Pa un resultado personal, otro faktornan por ta hunga ròl i no solamente
e exposishon na Chroom-6.
Si bo ta pensa ku bo a bira malu paso bo a traha ku Chroom-6 na tROM,
tuma kontakto ku e punto di informacion na CAOP.
Nan por avisa riba e posibiblidatnan pa bo.